Udhëheqësit e G-8: Fuqitë më të mëdha ekonomike të botës në konsesus për një sërë objektivash
Udhëheqësit botërorë mbeten larg gjetjes së mënyrës si t'i realizojnë ato praktikisht
Udhëheqësit e G8, ndërkaq, mbyllën takimin e tyre duke thënë se fuqitë më të mëdha ekonomike të botës janë në konsesus të përbashkët për një sërë objektivash, si dhe konsesus për qëllimet e përbashkëta. Por, duket se udhëheqësit botërorë mbeten larg gjetjes së mënyrës se si ata duhet t'i realizojnë në praktikë zbatimin e këtyre objektivave të përbashkëta. Kryeministri kanadez Stephan Harper e cilësoi të suksesshëm takimin e vendeve më të industrializuara të botës. Por megjithë armosferën pozitive, ekzistojnë mosmarrëveshje të ndjeshme. Shtetet e Bashkuara janë për më shumë shpenzime qeveritare për të nxitur ekonominë, ndërsa udhëheqësit europianë dhe Japonia këmbëngulin për shkurtime dhe shtim taksash për të mbajtur deficitin nën kontroll. Mbas takimit me kryeministrin britanik David Camerron, Presidenti Obama theksoi se të dy vendet kanë synime të njejta. Pavarësisht ndryshimeve, udhëheqësit e G8 janë dakord që rimëkmbja ekonomike mbetet delikate dhe siç ka treguar kriza greke, ekonomitë e mëdha e të vogla janë të ndërlidhura. thotëJohn Hilsenthrath i gazetës Wall Street Journal. Udhëheqësit e G8 gjithashtu, dënuan njëzëri mbytjen e anijes së Koresë së Jugut nga ana e Koresë së Veriut, dhe i bënë thirrje Iranit që të ndalë programin e tij bërthamor. Por ndërsa fokusi lëviz në probleme të ndryshme në takimin e nivelit të lartë të G- 20, udhëheqësit po përballen me rritjen e skepticizmit dhe protestave rreth arritjeve reale të këtij takimi.